
Text rozhodnutia
Súd: Krajský súd Bratislava Spisová značka: 3S/139/2010 Identifikačné číslo súdneho spisu: 1010200802 Dátum vydania rozhodnutia: 17. 04. 2012 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2012:1010200802.1 Uznesenie Krajský súd v Bratislave v právnej veci žalobcu: DOPRAVA A SLUŽBY K&T, s. r.o., so sídlom Horelica 13, Čadca, IČO: 36 008 184, právne zastúpeného: JUDr. Jozefom Varmusom, advokátom, Stilo s.r.o., Palárikova 83, Čadca, IČO: 36 863 203, proti žalovanému: Ministerstvo dopravy, pôšt a telekomunikácii SR, Nám. slobody 6, 810 05 Bratislava, o preskúmanie zákonnosti rozhodnutia žalovaného zo dňa 25.01.2010, č.j. 03113/2010/SCDPK-03056 a rozhodnutia o dodatočnom vybratí zvýšeného správneho poplatku, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou tunajšiemu súdu dňa 31.03.2010 sa žalobca domáhal, aby súd zrušil rozhodnutie žalovaného zo dňa 25.01.2010, č.j. 03113/2010/SCDPK-03056 a rozhodnutia o dodatočnom vybratí zvýšeného správneho poplatku Krajského úradu pre cestnú dopravu a pozemné komunikácie Žilina zo dňa 18.11.2009, číslo spisu: 2009/00730-004 postupom podľa druhej hlavy piatej časti O.s.p. z dôvodu ich vecnej nesprávnosti vyplývajúcej z nesprávneho právneho názoru konajúcich správnych orgánov prvého a druhého stupňa. Podaním doručeným súdu dňa 13.03.2012 pred konaním vo veci samej žalobca súdu oznámil, že žalobu berie v celom rozsahu späť a žiada konanie vo veci žiada zastaviť. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil, a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Vzhľadom účinné späťvzatie žaloby žalobcom dňa 13.03.2012 súd konanie vo veci podľa § 250d ods. 3 O.s.p. zastavil. O náhrade trov konania súd rozhodol podľa § 146 ods. 1 písm. c/ v spojitosti s ust. § 246c O.s.p. a právo na ich náhradu žiadnemu z účastníkov konania nepriznal, keď konanie bolo zastavené. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu je možno podať odvolanie do 15 dní odo dňa jeho doručenia prostredníctvom podpísaného súdu k Najvyššiemu súdu SR v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

